CELEX: 62009TN0074
Language: et
Date: 2009-02-18 00:00:00
Title: Kohtuasi T-74/09: 18. veebruaril 2009 esitatud hagi – Prantsusmaa versus komisjon

1.5.2009   
            
            
               ET
            
            
               Euroopa Liidu Teataja
            
            
               C 102/26
            
         18. veebruaril 2009 esitatud hagi – Prantsusmaa versus komisjon
   (Kohtuasi T-74/09)
   2009/C 102/40
   Kohtumenetluse keel: prantsuse
   
      Pooled
   
   
      Hageja: Prantsuse Vabariik (esindajad: G. de Bergues ja B. Cabouat)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 8. detsembri 2008. aasta otsus 2008/960/EÜ, mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu ja Euroopa Põllumajanduse Tagatisfondi (EAGF) raames, osas, milles jäetakse välja mitmed kulude kategooriad, mille Prantsuse Vabariik on finantsaastatel 2005 ja 2006 puuvilju tootvate organisatsioonide kasuks teinud.
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas hagiga palub hageja tühistada komisjoni 8. detsembri 2008. aasta otsus 2008/960/EÜ, mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu ja Euroopa Põllumajanduse Tagatisfondi (EAGF) raames, osas, milles jäetakse välja mitmed kulude kategooriad, mille Prantsuse Vabariik on finantsaastatel 2005 ja 2006 teinud.
   Oma hagi toetuseks esitab hageja kaks väidet:
   
               —
            
            
               Määruse nr 2200/96 (1) artikli 11 lõike 2 vale tõlgendamine ja kohaldamine, kuna vastupidiselt sellele, mida komisjon järeldas, oli Prantsuse valitsus nimetatud sättes kehtestatud tingimused täitnud, sest igal tootjal on olemas vajalikud vahendid ja vastavalt selle määruse majanduslikule eesmärgile võib see, kui igal tootjal on oma vajalikud vahendid, teatud juhtudel olla sobivam variant kui tootjaorganisatsiooni kasutuse antud ühtse sorteerimis-, ladustamis- ja pakkimiskeskuse kasutamine.
            
         
               —
            
            
               Määruse nr 2200/96 artikli 11 lõike 1 punkti c alapunkti 3 vale tõlgendamine ja kohaldamine, kuna komisjon järeldas valesti, et Prantsuse valitsus ei olnud järginud selle sätte tingimusi, mis näevad ette, et organisatsiooni staatus kohustab turustama kogu oma toodangu tootjaorganisatsiooni kaudu, samas kui Prantsuse õigusnormid näevad ette, et tootjaorganisatsioonil on toodete turustamisel ja müügihindade kindlaksmääramisel aktiivne roll.
            
         
      (1)  Nõukogu 28. oktoobri 1996. aasta määruse (EÜ) nr 2200/96 puu- ja köögiviljaturu ühise korralduse kohta (EÜT L 297, lk 1; ELT eriväljaanne 3/20, lk 55).